Държавен вестник, бр. 96, 2025 г., стр. 219

БРОЙ  96	
Д Ъ Р Ж А В Е Н  В Е С Т Н И К 	
СТР.  219  
ган бизнес модел, стопански опит, управленска 
ефективност и други обстоятелства по чл. 6, 
ал. 3, когато тези различия оказват съществено 
влияние върху нормите на брутна надбавка 
в сравняваните сделки, но може да не се от­
разяват върху цената на съответния продукт;
2. съществените различия в характеристи­
ките на продуктите, обект на сравняваните 
сделки, които обуславят липсата на достатъчно 
функционално сходство между доставчиците;
3. различията в размера и структурата на 
разходите, включително оперативните разхо­
ди, които обуславят липсата на достатъчно 
функционално сходство между лицата в срав­
няваните сделки, без да се приема, че ефектът 
от функционалните различия върху брутната 
печалба винаги съответства на разликата в 
размера на конкретните оперативни разходи;
4. неоперативните позиции, които обик­
новено не участват при изчисляването на 
нормата на брутна печалба, като валутнокур­
сови разлики, загуби и провизии за загуби 
от несъбираеми вземания, начислени лихви 
във връзка с финансирането на капиталови и 
оперативни разходи, когато са показателни за 
поети икономически значими рискове.
(3) С оглед на фактите и обстоятелствата по 
ал. 2 надеждността на анализа на съпостави­
мостта може да бъде подобрена, както следва:
1. ако разходите отразяват функционални 
различия (като се вземат предвид използва­
ните активи и поетите рискове), които не 
са отчетени при прилагането на метода на 
увеличената стойност, се извършва корекция 
в нормата на брутна надбавка при условията 
на чл. 19;
2. ако разходите отразяват изпълняването 
на допълнителни функции, които се различават 
от функциите, отчетени при прилагането на 
метода на увеличената стойност (например 
предоставянето на допълнителни услуги), се 
определя допълнително пазарно възнаграж­
дение за тези функции;
3. ако разходите отразяват различия в 
ефективността на дейности, които не оказват 
влияние върху нормите на брутна надбавка 
(например общи и административни дейности), 
корекция по чл. 19 може да не се извършва;
4. ако разходите отразяват други съществе­
ни различия, ефектите от които не могат да 
бъдат елиминирани чрез корекции по чл. 19, 
може да се приеме, че сравняваните сделки 
не са достатъчно съпоставими.
Чл. 29. За целите на чл. 28, ал. 1, т. 4 допъл­
нително се вземат предвид следните фактори:
1. доколко е налице съответствие между 
счетоводните политики и практики на стра­
ните по сравняваните сделки, които може 
да повлияят върху изчисляването на себе­
стойността и сравняваните брутни надбавки, 
включително по отношение на механизмите 
за разпределяне на непреките разходи;
2. доколко себестойността може да бъде 
повлияна от условията на оценяваната кон­
тролирана сделка или на друга контролирана 
сделка;
3. доколко разпределението между свър­
заните лица на разходите във връзка с оце­
няваната контролирана сделка съответства 
на осъществяваните от страните по сделката 
функции, като се вземат предвид използваните 
активи и поетите рискове; 
4. относителната стойност на разходите по 
чл. 27, ал. 4 спрямо цената в контролираната 
сделка, в случай че при неконтролираните 
сделки не могат да бъдат установени или 
надеждно оценени подобни разходи.
Чл. 30. Прилагането на метода на увели­
чената стойност може да доведе до устано­
вяването на най-надежден пазарен резултат:
1. в случай на производство и последваща 
продажба на стока или в случай на предоста­
вяне на услуга, когато доставчикът не добавя 
значителна стойност към стойността на сто­
ката или услугата в резултат на:
а) развитието, подобряването, поддържа­
нето, защитата или използването на немате­
риално благо, или
б) поемането на икономически значим риск;
2. въз основа на информация за пазарна 
норма на брутна надбавка, реализирана от 
тестваната страна в съпоставима неконтроли­
рана сделка (вътрешна съпоставима сделка).
Раздел IV
Метод на транзакционната нетна печалба
Чл. 31. Методът на транзакционната нетна 
печалба сравнява нормата на нетната печалба 
в контролираната сделка, изчислена като съот­
ношение между нетната печалба и подходяща 
база (например приходи, разходи или активи), 
с пазарна норма на нетна печалба, получена 
в съпоставима неконтролирана сделка въз 
основа на същата база.
Чл. 32. (1) Нетната печалба по чл. 31 е 
оперативната печалба, определена въз основа 
на причислимите към сравняваните сделки 
приходи и разходи на съответните страни по 
сделките.
(2) За целите на ал. 1 при изчисляване на 
нетната печалба:
1. се установяват и изключват приходи и 
разходи, причислими към сделки и дейности, 
които не са (пряко или косвено) свързани със 
сравняваните сделки;
2. се прилага икономически обоснован ме­
ханизъм за разпределяне на съответните общи 
позиции, които не могат да бъдат причислени 
директно към конкретна сделка или дейност на 
съответните страни по сравняваните сделки.
Чл. 33. (1) При избора на подходяща база 
за изчисляване на нормата на нетната печалба 
се вземат предвид следните критерии: